**ПРОГРАМ ПОСЛОВАЊА ЗА**

 **ЈП „3.СЕПТЕМБАР“**

**НОВА ВАРОШ ЗА 2016. ГОДИНУ**

**пословно име**: Јавно предузеће за комуналну делатност „3.СЕПТЕМБАР“

**седиште:** НОВА ВАРОШ,Карађорђева 114

**претежна делатност:** скупљање,пречишћавање и дистрибуција воде

**матични број:** 07210426

**ПИБ:** 101977908

**ЈББК:** 82463

**надлежни орган јединице локалне самоуправе:**

ОПШТИНА НОВА ВАРОШ

(децембар 2015.год.)

САДРЖАЈ:

1. **ОСНОВНИ ПОДАЦИ О ЈП „3.СЕПТЕМБАР“ НОВА ВАРОШ**
2. **ОРГАНИЗАЦИОНА СТРУКТУРА – ШЕМА**
3. **ОСНОВ ЗА ИЗРАДУ ГОДИШЊЕГ ПРОГРАМА ПОСЛОВАЊА ЗА 2016. ГОДИНУ**
4. **КАПАЦИТЕТИ ПРЕДУЗЕЋА**
5. **ПЛАН ФИЗИЧКОГ ОБИМА УСЛУГА ПО ДЕЛАТНОСТИМА**
6. **ФИНАНСИЈСКИ ПОКАЗАТЕЉИ ЗА 2016.ГОДИНУ**
7. **ПОЛИТИКА ЗАРАДА И ЗАПОШЉАВАЊА**
8. **ИНВЕСТИЦИЈЕ**
9. **ЗАДУЖЕНОСТ**
10. **ПЛАНИРАНА ФИНАНСИЈСКА СРЕДСТВА ЗА НАБАВКУ ДОБАРА, УСЛУГА И РАДОВА ЗА ОБАВЉАЊЕ ДЕЛАТНОСТИ, ТЕКУЋЕ И ИНВЕСТИЦИОНО ОДРЖАВАЊЕ И СРЕДСТВА ЗА ПОСЕБНЕ НАМЕНЕ**
11. **ЦЕНЕ**
12. **ПРИЛОЗИ:**
* **Прилог бр.1 – индикатори пословања Предузећа**
* **Прилог бр.2 – број запослених по секторима,кадровска евиденција...**
* **Макро шема функције управљања и руковођења**
* **Биланс успеха – план и пројекција за 2015.годину**
* **Биланс успеха – план годишњи и квартални за 2016.годину**
* **Субвенције**
* **Трошкови запослених,обрачун и исплата зарада у 2015.години**
* **Обрачун и исплата зарада,план за 2016.годину**
* **Кредит**
* **Средства за набавку добара,радова и услуга**
* **Средства за посебне намене**
1. ***ОСНОВНИ ПОДАЦИ О ЈП „3.СЕПТЕМБАР“ НОВА ВАРОШ***

 Предузеће послује под пословним именом: Јавно предузеће за комуналне делатности „3.Септембар“ Нова Варош.

Скраћено пословно име: ЈП „3.Септембр“.

Седиште ЈП „3.Септембaр“ је у Новој Вароши, адреса: Карађорђева 114.

Матични број: 07210426

Порески идентификациони број (ПИБ): 101977908

Маил адреса: 3.septembar@mts.rs

 3.septembar@gmail.com

ЈП „3.Септембар“ Нова Варош је основано *Одлуком о организовању јавног предузећа за комуналне делатности „3.Септембар“ Нова Варош*,број 06-204/2000-01 од 10.03.2000.године,а његово пословање је усклађено са *Законом о јавним предузећима* (Сл.гл.РС бр.119/12,116/13, 44/14) и *Законом о комуналним делатностима* (Сл.гл.РС бр.88/11).

Оснивање ЈП „3.Септембар“ уписано је у судски регистар Привредног суда у Ужицу ,регистрски уложак 1-75-00, а преведено у Регистар привредних субјеката у Агенцији за привредне регистре, решењем БД 19763/2005 од 13.06.2005.године,матични број: 07210426,порески идентификациони број 101977908.

Основне делатности ЈП „3.Септембар“ Нова Варош су:

* Скупљање,пречишћавање и дистрибуција воде,
* Прикупљање и одвођење отпадних канализационих вода,
* Прикупљање и одвожење комуналног неопасног оптада.
* Као и друге поверене комуналне делатности Одлуком о организовању јавног предузећа за комуналне делатности „3.Септембар“ Нова Варош („Општински службени гласник“,бр.01/2013,3/2013,9/2013).

Предеузеће све своје расположиве материјалне,техничке и кадровске потенцијале ставља у сврху задовољења потреба наших корисника,трудећи се при томе да пружене комуналне услуге буду квалитетне,благовремене и економски прихватљиве.

1. ***ОРГАНИЗАЦИОНА СТРУКТУРА – ШЕМА***

ЈП 3.Септембар“ је основано као јединствена пословна и економска целина. Предузеће послове из своје надлежности обавља у складу са *Законом о јавним предузећима* (Сл.гл.РС бр.119/12,116/13 и 44/14) и *Законом о комуналним делатностима* (Сл.гл.РС бр.88/11).

Надзор над пословањем, обавља Надзорни одбор, где су два члана представници оснивача и један члан као представник запослених, и то:

* Бранко Бјелић,др.ветер.медицине– Председник Надзорног одбора,
* Јелена Лековић,дипл.правник – члан,
* Зоран Миросављевић,дипл.инг.пољ.мех. – члан испред запослених.
* Директор Предузећа – Сузана Шуљагић,дипл.ецц

Сам посао се извршава кроз следеће радне јединице:

* РЈ „Водовод и канализација“ – руководилац Љубиша Недовић дипл.инг.маш.
* РЈ „Чистоћа и механизација“ – руководилац Зоран Миросављевић дипл.инг.пољ.мех.
* Служба наплате – руководилац Весна Цупарић,дипл.инг.пеј.арх.
* Службе заједничких послова– руководилац Гордана Јојић, економиста
	+ Одељење рачуноводствено-књиговодствених послова,
	+ Одељење општих и правних послова.
	+ Одељење обезбеђења и хигијене.

Достављамо табелу по Закључку Владе РС број: 023-11810/2015 од 05.новембра 2015.године са бројем запослених по секторима/организациним јединицама,број систематизованих радних места,број запослених по кадровској евиденцији,њихову школску спрему,број запослених на дан 31.12.2015.год. и план броја запослених у 2016.години.

**У прилогу:** Макро шема функције управљања и руковођења Предузећа.

1. ***ОСНОВ ЗА ИЗРАДУ ГОДИШЊЕГ ПРОГРАМА ПОСЛОВАЊА ЗА 2016. ГОДИНУ***

Зaкoнoм o jaвним прeдузeћимa („Сл. гл. РС” бр. 119/12, 116/13 ,44/14) измeђу oстaлoг, прoписaнa je oбaвeзa свих jaвних прeдузeћa дa дoнoсe гoдишњe прoгрaмe пoслoвaњa (члaн 50). Дeфинисaнa су и питaњa кoja сe гoдишњим прoгрaмoм oбaвeзнo рaзрaђуjу, прoписaн je рoк зa њeгoвo дoнoшeњe и нaвeдeни су рeсoри у Влaди кojимa oснивaчи jaвних прeдузeћa oвaj дoкумeнт дoстaвљajу (укупнo пет рeсoрa).

Чланом 50. Закона прописана је обавеза до­но­шења годишњег про­грама пословања јавних предузећа, који треба да се донесе и дoстaви осни­вачу ради давања сагласности.

Годишњи програм локалних јавних предузећа, на предлог директора, усваја Надзорни одбор јавног предузећа, а по Закону надлежни орган једи­нице локалне самоуправе - Скупштина општине,на овај документ даје сагласност. Програм се, дакле, сматра донетим тек када на њега сагласност да оснивач.

Годишњи програм пословања Предузећа,у складу са чланом 50. *Закона о јавним предузећима,* садржи и раз­рађује следећеобласти пословања:

* планиране изворе прихода и позиције расхода по наменама,
* планирани начин расподеле добити предузећа,односно планирани начин покрића губитка,
* елементе за целовито сагледавање политике цена производа и услуга, као и политике зарада и запослености у предузећу, који се утврђују у складу са политиком пројектованог раста цена и зарада коју утврђује Влада Републике Србије за годину за коју се програм доноси,
* критеријуми за коришћење средстава за помоћ,спортске активности,пропаганду и репрезеацију.

 Приликом израде Програма за 2016.годину Предузеће се руководи општим начелима која важе при изради било ког плана а то су реалност и опрезност.

1. ***КАПАЦИТЕТИ ПРЕДУЗЕЋА***

 ЈП „3.Септембар“ Нова Варош да би квалитетно испунило поверене послове производње и испоруке воде и одвода отпадних вода на коришћењу има следећу комуналну инфраструктуру:

1. **Изворишта**: Лакомица, Гачево врело, Црно врело, Мукића Јама
2. **Филтерска постројења**: Центар, Шапоњића врело, Шопот
3. **Резервоари:** Мукића Јама, Бријежђа, Вионик 1 и 2, Махала, Милановац, Воћњак, Панорама, Бабића Брдо, Дрмановићи
4. **Резервоар и постројење:** МЗ Бурађа,извориште Перишта
5. **Путокси:** Центар,Петловац- Браношевац, Златар код виле „Јелене“.

Дужина главног довода 19 км, дужина разводне мреже 64 км. Дужина канализационе мреже 25 км, дужина колектора 2 км.

У табели бр.1 је приказан возни парк Предузећа,којим можемо поверене послове да одрадимо благовремено и квалитетно,овде пре свега мислимо на прикупљање и одвожење отпада из града и неколико околних села, до депоније која је удањена 18 км од Нове Вароши,затим летње и зимско одржавање града по Уговору са Дирекцијом за грађевинско земљиште и изградњу,као и прикупљање,сепарацију,лагеровање и након тога продају рециклабирног отпада у оквиру рециклажног центра у складу са важећим законском регулативом о кретању отпада и лиценцом коју имамо.

 ***Табела број 1*** – ***Преглед старосне структуре и стања возног парка***

|  |  |  |  |  |
| --- | --- | --- | --- | --- |
| *Редни број* | *Врста возила* | *Број возила* | *Просечна старост* | *Марка возила (ком)* |
| 1 | **2** | **3** | **4** | **5** |
| 1 | Аутосмећар  | 3 | 10 | Mercedes(1) ,Iveko(2)  |
| 2 | Аутоподизач  | 1 | 18 | Mercedes(1) |
| 3 | Аутоцистерна  | 1 | 31 | Fap(1) |
| 4 | Теретно возило | 5 | 16 | Fap(3), Zastava(1), Fiat(1) |
| 5 | Утоваривач  | 1 | 12 | JCB(1) |
| 6 | Багер  | 1 | 14 | JCB (1) |
| 7 | Путничко возило | 2 | 11 | Lada(1), Zastava(1) |
| 8 | Виљушкар  | 1 | 2 | LINDE 2т носивости |
|  | **У К У П Н О:** | **15** |  |  |

 Предузеће на коришћењу има и пословни простор где је смештена линија за рециклажу отпада чији је максимални капацитет линије за балирање 2 тоне дневно,максимални радни притисак пресе за балирање је 25 тона.

 Новоизграђена згрда на млечној пијаци је такође део комуналних објеката које користи и њима управља Предузеће као и згрда пекаре.Од фебруара месеца у надлежности предузећа је и градско гробље на локацији Коцељ.

1. ***ПЛАН ФИЗИЧКОГ ОБИМА УСЛУГА ПО ДЕЛАТНОСТИМА***

 Ово поглавље садржи натуралне показатеље о физичком обиму услуга које су се извршиле у текућој 2015. години по појединим делатностима,као и финасијски приказ услуга које је Предузеће остварило, са планом активности за наредну 2016.годину,како у смислу планираних мерљивих количина услуга тако и финансијских ефеката од истих.Посебну пажњу, пошто овај део плана директно корелира са при­ходима предузећа и са инвестиционим планом, смо посветили обухвату нових корисника услуга (прикључци на воду, кана­ли­зацију, укључивање сеоских домаћинстава у организовани сис­тем сакупљања и одвоза смећа,евидентирање нових корисника сеоских водовода).

***Табела бр.2 – Остварени физички обим активности за 2015.годину***

|  |  |  |  |  |
| --- | --- | --- | --- | --- |
| *Ред.**број* | *Назив производне* *услуге* | *Јединица**мере* | *План* *2015.год.* | *Процена 2015.* |
| *године* |
| 1 | **2** | **3** | 4 | 5 |
|  | Правна лица – вода са канализаци. | м3 | 92.000 | 77.305 |
|  | Правна лица – изношење оптада | м2 | 570.000 | 552.870 |
|  | Правна лица – нак.за одр.вод.прик. | Паушал/ком | 3.660 | 3.568 |
|  | Правна лица – изнош.отпада у сел. | м2 | / | 49.925 |
|  | Физичка лица у КС вод.иканализ. | м3 | 136.000 | 121.360 |
|  | Физичка лица у КС изшош.отпада | м2 | 660.000 | 663.500 |
|  | Физ.лица у КС нак.за одр.вод.прик | Паушал/ком | 12.300 | 12.210 |
|  | Физлица лица у кућама вод.и кана. | м3 | 289.000 | 254.600 |
|  | Физ,лица у кућама изн.оптада | м2 | 2.090.000 | 2.102.160 |
|  | Физичка лица у кућама накнада за одр.водоводног прикључка | Паушал/ком | 24.600 | 24.228 |
|  | Села – испорука воде | м3 | / | 600 |
|  | Села – нак.за одрж.вод.прикључка | Паушал/ком | / | 150 |
|  | Села изношење отпада | Члан/домаћ. | 31.200 | 30622 |
|  | Села изнош. отпада за викендице | паушал | / | 324 |
|  | Пијац –закуп тезги  | Ком. | 55 | 51 |
|  | Пијац – пијачна такса | Ком. | 50 | 45 |

**НАПОМЕНА:** Накнада за одржавање водоводног прикључка код свих физичких лица укључује потрошњу воде са накнадом за канализацију од 6 (шест) м3 месечно.Када је испорука воде у селима у питању, количине у табели се односе на МЗ Бурађу извориште „Перишта“ које је прешло на одржавање и управљање у Предузеће од новембра 2015.год.

***Табела бр.3 – Остварени финансијски обим активности за 2015.годину***

|  |  |  |  |  |
| --- | --- | --- | --- | --- |
| *Ред.**број* | *Назив производне* *услуге* | *Јединица**мере* | *План* *2015.год.* | *Процена 2015.**године* |
| 1 | **2** | **3** | **4** | 5 |
|  | Правна лица – вода са канализаци. | Динар | 7.830.000 | 7.293.000 |
|  | Правна лица – изношење оптада | Динар | 6.000.000 | 5.670.000 |
|  | Правна лица – нак.за одр.вод.прик. | Динар | 970.000 | 916.600 |
|  | Правна лица – изнош.отпада у сел. | Динар | / | 214.000 |
|  | Физичка лица у КС вод.и канализ. | Динар | 4.200.000 | 3.945.000 |
|  | Физичка лица у КС изшош.отпада | Динар | 3.300.000 | 3.124.050 |
|  | Физ.лица у КС нак.за одр.вод.прик | Динар | 4.000.000 | 3.937.500 |
|  | Физлица лица у кућама вод.и кана. | Динар | 9.570.000 | 9.425.000 |
|  | Физ,лица у кућама изн.оптада | Динар | 10.500.000 | 10.015.500 |
|  | Физ. лица у кућ. нак. за одр.вод. при. | Динар | 7.830.000 | 7.885.000 |
|  | Села – испорука воде | Динар | / | 4.500 |
|  | Села – нак.за одрж.вод.прикључка | Динар | / | 36.750 |
|  | Села изношење отпада физ.лица | Динар | 1.200.000 | 1.415.000 |
|  | Села изнош. отпада за викендице | Динар | / | 648.000 |
|  | Пијац –закуп тезги  | Динар | 1.800.000 | 1.700.000 |
|  | Пијац – пијачна такса | Динар | 550.000 | 401.000 |

***Табела бр.4- План физичког обима услуга и финансијски план услуга за 2016.год.***

|  |  |  |  |  |  |
| --- | --- | --- | --- | --- | --- |
| *Ред.**број* | *Назив производне* *услуге* | *Јединица**мере* | *План физичкх услуга у**2016.год.* | *Једин.**мере* | *Финансијски план услуга у**2016.год.* |
|  | Правна лица – вода са канализаци. | м3 | 80.000 | Дин. | 7.600.000 |
|  | Правна лица – изношење оптада | м2 | 600.000 | Дин. | 6.150.000 |
|  | Правна лица – нак.за одр.вод.прик. | Пау./ком. | 3.600 | Дин. | 925.000 |
|  | Правна лица – изнош.отпада у сел. | м2 | 60.000 | Дин. | 280.000 |
|  | Физичка лица у КС вод.иканализ. | м3 | 130.000 | Дин. | 4.230.000 |
|  | Физичка лица у КС изшош.отпада | м2 | 665.000 | Дин. | 3.150.000 |
|  | Физ.лица у КС нак.за одр.вод.прик | Пау./ком. | 12.300 | Дин. | 3.960.000 |
|  | Физлица лица у кућама вод.и кана. | м3 | 270.000 | Дин. | 10.000.000 |
|  | Физ,лица у кућама изн.оптада | м2 | 2.120.000 | Дин. | 10.100.000 |
|  | Физ. лица у кућ. нак. за одр.вод. прик | Пау./ком. | 24.300 | Дин. | 7.910.000 |
|  | Села – испорука воде | м3 | 7.200 | Дин. | 290.000 |
|  | Села – нак.за одрж.вод.прикључка | Пау./ком. | 1.800 | Дин. | 540.000 |
|  | Села- изношење отпада физ.лица | Члан/дом | 39.500 | Дин. | 1.450.000 |
|  | Села изнош. отпада за викендице | паушал | 325 | Дин. | 650.000 |
|  | Пијац –закуп тезги  | комад | 55 | Дин. | 1.750.000 |
|  | Пијац – пијачна такса | комад | 50 | Дин. | 450.000 |
|  | Гробна места | комад | 10 | Дин. | 650.000 |

 У табели бр.4 је дат приказ физичког обима услуга на годишњем нивоу као и финансијски план који проистиче из наведеног обима производње и пружених услуга.Оно што је веома тешко предвидети су количине испоручене воде у селима, јер у овом тренутку не знамо којом динамиком ће Предузеће прузимати исте на одржавање и управљање,као ни које количине воде ће бити испоручене у току године.Оно што је извесно је да ће потребна финансијиска средства за реконструкцију сеоскоих водовода обезбедити Оснивач,а да ће Предузеће у складу са својим могућностима вршити реконструкцију истих,како би била укључена у систем испоруке квалитетне и исправне воде за пиће.Када су количине испоручене воде у градском подручју у питању очекујемо повећање потрошње због најављеног стављања у функцију неколико угоститељских објеката у туристичкој зони Златара,и због прикључења на водоводну мрежу нових потрошача у насељу Коцељ,потрошача који се снадбевају водом са изворишта Црвене воде у Дрмановићима.

 У 2015.години је Предузећу поверено и уређење и одржавање градског гробља Коцељ,што такође изискује веће ангажовање на изради гробних места,уређењу самог гробља,ограђивању истог,попис и снимање постојећих гробних места и формирање адекватне базе корисника.

 Предузеће је са Дирекцијом за грађевинско земљиште и изградњу уговорило,поред зимског одржавања града,након спроведеног тендера и зимско одржавање следећих путних праваца: Нова Варош-Акмачићи-Божетићи-Штитково и Нова Варош-Аништа-Дрмановићи-Липа-Акмачићи у периоду до 15.марта 2016. и дуже ако за тим буде било петребе.

***6. ФИНАНСИЈСКИ ПОКАЗТАТЕЉИ ЗА 2016.ГОДИНУ***

Финансијски план Предузећа представља квантификован израз програма и свих пратећих активности које ће се одвијати у наступајућој години.Финансијски план садржи јасан приказ извора прихода и позиције расхода по наменама,процену финансијског разултата у скалду са палнираним физичким обимом производње и услуга,броја и структуре запослених,расположивих капацитета и др.

***Табела бр.5 – План и пројекција прихода у 2015.год. и План прихода за 2016.годину***

|  |  |  |  |  |
| --- | --- | --- | --- | --- |
| *Р.бр* | *Врста прихода**услуге* | *План**2015.* | *Процена**2015.* | *План**2016.* |
| 1 | **2** | **4** | **5** | 6 |
|  | Водa | 34.400.000 | 33.402.000 | 35.455.000 |
|  | Смеће | 23.000.000 | 22.750.000 | 23.480.000 |
|  | Резервација пијaчних тезги | 1.800.000 | 1.700.000 | 1.750.000 |
|  | Пијац – пијачна такса | 550.000 | 401.000 | 450.000 |
|  | Услуге | 11.000.000 | 9.052.000 | 9.500.000 |
|  | Чишћење јавних површина | 8.500.000 | 7.250.000 | 7.500.000 |
|  | Одрж.гробља и изр.гроб.места | / | 550.000 | 650.000 |
|  | Дотације | 6.000.000 | 3.150.000 | 4.500.000 |
|  | Продаја рециклаж.матер. | 670.000 | 100.000 | 500.000 |
|  | Камате | 1.500.000 | 1.257.000 | 1.850.000 |
|  | Услуге водовода | 1.700.000 | 1.470.000 | 2.000.000 |
|  | Остали приходи | 200.000 | 146.000 | 200.000 |
|  | Приход од закупнина | 250.000 | 136.000 | 180.000 |
|  | Укидање дуг. резервисања | 450.000 | 367.000 | 400.000 |
|  | Напл. отписана потражив. | 1.500.000 | 1.350.000 | 1.700.000 |
|  | Повраћај мазута РДР Резерве |  | 5.525.000 | 6.850.000 |
|  | УКУПНО: | 91.525.000 | 88.606.000 | 97.065.000 |

***Табела бр.6 – План и пројекција расхода за 2015.год.и План расхода за 2016.годину***

|  |  |  |  |  |
| --- | --- | --- | --- | --- |
| *Р.бр* | *Врста трошка**услуге* | *План**2015.* | *Процена**2015.* | *План**2016.* |
| 1 | 2 | 4 | 5 | 6 |
|  | Водоводни материјал | 1.200.000 | 1.150.000 | 1.600.000 |
|  | Остали материјал | 2.600.000 | 1.950.000 | 2.000.000 |
|  | Нафта | 4.100.000 | 3.550.000 | 4.000.000 |
|  | Бензини мотрна уља | 1.150.000 | 800.000 | 1.000.000 |
|  | Електчна енергија | 12.100.000 | 11.300.000 | 12.500.000 |
|  | Ауто гуме | 300.000 | 450.000 | 500.000 |
|  | ХТЗ опрема | 350.000 | 265.000 | 300.000 |
|  | Канцеларијски материијал | 250.000 | 250.000 | 300.000 |
|  | Ацетилен | / | 20.000 | 40.000 |
|  | Ауто делови | 400.000 | 230.000 | 400.000 |
|  | Превоз радника | 720.000 | 550.000 | 700.000 |
|  | Дневнице за служ.путовања | 100.000 | 75.000 | 90.000 |
|  | Телефон  | 300.000 | 250.000 | 270.000 |
|  | Поштанске марке | 250.000 | 300.000 | 350.000 |
|  | Одржавање основних средстава | 1.000.000 | 950.000 | 1.100.000 |
|  | Хемијска анaлиза воде | 1.400.000 | 1.020.000 | 1.400.000 |
|  | Амортизација | 5.200.000 | 6.100.000 | 6.150.000 |
|  | Ревизија | 130.000 | 175.500 | 130.000 |
|  | Израда програма | 320.000 | 307.000 | 320.000 |
|  | Репрезентација | 90.000 | 80.000 | 80.000 |
|  | Осигурање | 400.000 | 380.000 | 450.000 |
|  | Провизија | 350.000 | 193.000 | 250.000 |
|  | Камате | 2.300.000 | 1.770.000 | 1.950.000 |
|  | Отпис потраживања | 1.000.000 | 500.000 | 550.000 |
|  | Исправка вредно.потраживања | 2.800.000 | 3.350.000 | 2.500.000 |
|  | Зараде | 45.800.000 | 38.850.000 | 45.144.000 |
|  | Остале услуге | 2.250.000 | 1.050.000 | 1.150.000 |
|  | Остали трошкови | 450.000 | 350.000 | 350.000 |
|  | Отпремнине | 400.000 | 363.000 | 400.000 |
|  | Резервисања за отпремнине | 850.000 | 3.500.000 | 2.300.000 |
|  | Уплата разлике у заради буџету РС | 1.650.000 | 938.000 | 960.000 |
|  | Други нематеријални трошкови | 50.000 | 195.000 | 150.000 |
|  | Трошкови за таксе | 450.000 | 250.000 | 300.000 |
|  | Трошак инвентара | 50.000 | 51.500 | 70.000 |
|  | Издаци за хум.и спортс.актив. | 50.000 | / | 50.000 |
|  | Новчане казне  | / | 285.000 | 300.000 |
|  | Накнаде трош.трећим лицима | / | 772.000 | 200.000 |
|  | Набавна вред.продатог мазута | / | 5.088.500 | 6.150.000 |
|  | Помоћ запосленим | / | 79.500 | 100.000 |
|  | Накнаде за неискор.годишњи одмор | / | 60.000 | / |
|  | УКУПНО: | 90.810.000 | 87.798.000 | 96.554.000 |

ПЛАНИРАНИ ПРИХОДИ ЗА 2016. ГОДИНУ 97.065.000

 ПЛАНИРАНИ РАСХОДИ ЗА 2016. ГОДИНУ 96.554.000

 **ПЛАНИРАНА ДОБИТ ЗА 2016. ГОДИНУ 511.000**

***7.ПЛАНИРАЊЕ ЗАРАДА***

Тачком 7) Смерница за израду годишњих програма пословања за 2016. годину, утврђено је следеће:

„Средства за зараде планирати у складу са *Законом о утврђивању максималне зараде у јавном сектору* („Сл. гл. РС” бр. 93/12), *Законом о привременом уређивању основица за обрачун и исплату плата, односно зарада и других сталних примања код корисника јавних средстава* („Сл. гл. РС” бр. 116/14), при чему је потребно исказати укупан износ обрачунатих зарада са доприносима на терет послодавца пре умањења основице и ниво обрачунатих зарада са доприносима на терет послодавца по ума­њењу основице за 10%, као и разлику која се уплаћује у буџет Републике Србије у складу са законом.

У oвoм трeнутку нajвишe нeпoзнaницa има кoд прojeкциja мaсe зaрaдa и других личних примaњa зaпoслeних у jaвним прeдузeћимa зa нaрeдну пoслoвну гoдину.

Нaимe, сa jeднe стрaнe систeмским Зaкoнoм o рaду и *Пoсeбним кo­лeктивним угoвoрoм зa jaвнa прeдузeћa у кoмунaлнoj дeлaтнoсти нa тeри­тoриjи Рeпубликe Србиje* („Сл. гл. РС” бр. 27/15 – даље: Посебан колек­тивни уговор), дeфинисaнa су прaвa зaпoслeних у oвoм дeлу приврeдe, a сa другe стрaнe нa снaзи су прoписи кojи oвa прaвa нa нeки нaчин oгрaничaвajу *(Зaкoн o приврeмeнoм уређивању oснoвицa зa oбрaчун и исплaту плaтa, oднoснo зaрaдa и других стaлних примaњa кoд кoрисникa jaвних срeдстaвa –* „Сл. гл. РС” бр. 116/14 – даље: Закон о прив­ременом умањењу основица).

 Предузеће има 69 запослених и директора,који су ангажовани на неодређено време.Нема запослених на одређено време.Следи приказ запослених по старосној структури и структури оствареног стажа по радним јединицама и одељењима.

***Табела бр.7 – Старосна структура запослених по радним јединицама и одељењима***

|  |  |  |  |  |  |  |
| --- | --- | --- | --- | --- | --- | --- |
| *Старосна структура* | *РЈ „Водовод и каналзација“* | *РЈ „Чистоћа и механизација“* | *Служба наплате* | *Рачун.-књиг.одељ.* | *Одељ.пра.и опш.посл.* | *Служ.обезб.и хигијене* |
| 20-30 | 1 | / | / | / | / | / |
| 30-40 | 2 | 7 | / | / | 1 | 3 |
| 40-50 | 7 | 3 | 1 | 1 | / | 3 |
| 50-60 | 11 | 8 | 5 | 3 | 5 | 8 |
| Укупно: | **21** | **18** | **6** | **4** | **6** | **14** |

***Табела бр.8 – Структура оствареног стажа по радним јединицама и одељењима***

|  |  |  |  |  |  |  |
| --- | --- | --- | --- | --- | --- | --- |
| *Остварени радни стаж* | *РЈ „Водовод и каналзација“* | *РЈ „Чистоћа и механизација“* | *Служба наплате* | *Рачун.-књиг.одељ.* | *Одељ.пра.и опш.посл.* | *Служ.обезб.и хигијене* |
| 0-10 | 2 | 3 | / | / | 1 | 3 |
| 10-20 | 4 | 5 | 1 | / | / | 2 |
| 20-30 | 9 | 3 | 3 | 1 | 3 | 6 |
| 30-40 | 6 | 7 | 2 | 3 | 2 | 3 |
| Укупно: | **21** | **18** | **6** | **4** | **6** | **14** |

 Маса зарада за 2016.годину планирана је за основну зараду (коефицијент\*сатница) на нижем нивоу од исплаћене зараде из 2015.године,јер су накнаде за толпи оброк и регрес,и минули стаж планиране по Посебаном колек­тивном уговору за комунални сектор,и то:

1. топли оброк 250,00 дин.бруто по дану,
2. регрес 1/12 месечно, од 75% бруто исплаћене зараде у Републици Србији по последњем објављеном податку
3. минули стаж по 0,4% на све године радног стажа запосленог.

 Овако планирана средства за горе наведене фиксне накнаде из зараде остављају мали простор који се односи на исплату варијабилог дела зараде који чини основну зараду и састоји се од сатнице,коефицијента послова и броја часова проведених на раду.Ово има за последицу смањење распона у зарадама запослених – долазимо до уравниловке што за последицу има губитак мотивације запослених.

 Предузеће је планирало и ангажовање лица на одређено радно време због повећаног обима посла који не може да се покрије из унутрашњих резерви,а односи се управо на ангажовање радника на урђењу сеоских водовода,оджавању и изради гробних места,прикупљању отпада у сеоским срединама.Одлазак у пензију уз отпремнину планирана су за два запослена,који имају испуњен услов за одлазак у превермену пензију,и планирано је њихова замена. Предузеће је планирало и ангажовање једног запосленог у рачуноводству са ВСС,јер такав профил кадра немамо у тој служби, исти је неопходан у наредном периоду,обзиром на чињеницу да је запослени који обавља функцију шефа, тренутно више на боловању ,због изузетно лошег здравственог стања и три радника са ССС или КВ, које бисмо ангажовали у случају повећаног обима посла,што је раније наведено.

**ПРИЛОГ**: Обрачун и исплата зарада у 2015.години,

 Обрачун зарада у 2016.години и део који се по основу умањења основице од 10% уплаћује у буџет Републике Србије.

***8. ИНВЕСТИЦИЈЕ***

Предузеће у наступајућој години која ће бити изузетно тешка с'обзиром на сва ограничења од стране Владе Републике Србије и укупни пословни амбијент у коме се налази,не планира већа инвестициона улагања од сопствених средстава јер иста и не поседује.

 С обзиром на чињеницу да је у сарадњи са Оснивачем и Дирекцијом за грађевинско земљиште и изградњу планирана реконструкција неких од сеоских водовода и предаја истих Предузећу на управљање и одржавање, сва наша средства у људству и механизацији ће бити усмерена ка остварењу овог постављеног циља,како би се неки од сеоских водовода оспособили за испоруку бактеријолошки и хемијски исправне воде за пиће.

 Оно што ће бити приоритет који ћемо покушати да остваримо је набавка половног ауто-подизача који користимо за одвоз контејнера од 5 м3,јер нам је постојећи у прилично лошем стању и као такав захтева озбиљну репарацију.За набавку половног ауто-подизача надамо се да ћемо имати помоћ Оснивача и ту је планиран износ од 2 мил.динара.Предузеће нема путнички ауто за службене сврхе и за исти ће планирати набавку у наступајућој години, уколико буде имало финансијска средства.

 Планира се завршетак радова на канализацији Златара,на главном колектору, тренутно се завршавају две црпне станице и радиће се део секундарне канализационе мреже испод хотела Ректреатурса.

 У току наредне године планирана је реконструкција дела водоводне мреже у насељу Попадићи и Зечевићи,као и реконструкција изворишта Мукића јама и Шопот,дела водоводне мреже на Коцељу која је у току.Реконструкција водовода у Бурађи,Вранешима,Радиоњи,Рутошима, Драглици, Горњој Бистрица (крак ка Рајићима) и Амзићима.

 Предузеће из редовног пословања обезбеђује финансијска средства за текуће одржавање водоводног и канализационог система Нове Вароши,одржавање објекта и опреме коју користи у свом пословању.

***9. ЗАДУЖЕНОСТ***

ЈП „3.Септембар“ има један дугорочни кредит који је реализован марта 2012.године за финансирање надрградње за аутосмећара од 7 м3 и исти доспева у редовним месечним ануитетима од 405 еура у динарској противвредности до марта 2017.године,редовно се измирује.

Оно што представља највећи проблем у пословању Предузећа јесте дуг ка Републичкој дирекцији за робне резерве за преузети мазут у протеклим грејним сезонама и то 2011/2012,2012/2013 и 2013/2014.

Дуг за преузети мазут у 2011/2012 и део 2012/2013 у количини од 553.378 кг што финансијски стаје 37.264.474,00 дин.по Уговору о репрограму се враћао у 36 једнаких мнесечних рата у количини од 15.372 кг месечно и то тој динамици је враћено Робним резервама 253.080 кг мазута.Анексом бр.1 на овај уговор о позајмици, од 25.09.2015.год. договорено је да се преостала количина мазута врати закључно са 30.09.2016.године.

Количина мазута од 60.000 кг и 3.427.800,00 дин.из 2013.год. на рализацију доспева у фебруару 2016.год и Предузеће ће учинити напор да ову количину мазута врати у предвиђеном року.

Количина мазута повучена у грејној сезони 2013/2014 у количини од 245.780 кг и 14.375.672,20 дин. на реализацију доспева у децембру 2015.године.Очекујемо позитиван одговор од Републичке дирекције за робне резерве да нам продужи рок за враћање ове позајмице до децембра 2016.год.Дуг за ове количине мазута које нису ушле у репрограм са Републичком дирекцијом за робне резерве се камати и по том основу месечно доспева око 55.000 динара које Предузеће благовремено измирује.

Надамо се да ћемо имати помоћ Оснивача у измирењу ових заосталих обавеза за преузети мазут, уз наш максимални напор да уштедимо на свим трошковима како бисмо што више финансијких средстава усмерили за измирење наведених обавеза.

***10.ПЛАНИРАНА ФИНАНСИЈСКА СРЕДСТВА ЗА НАБАВКУ ДОБАРА, УСЛУГА И РАДОВА ЗА ОБАВЉАЊЕ ДЕЛАТНОСТИ, ТЕКУЋЕ И ИНВЕСТИЦИОНО ОДРЖАВАЊЕ И СРЕДСТВА ЗА ПОСЕБНЕ НАМЕНЕ***

Предузеће финансијска средства за набавку добара,услуга и радова за обављање делатности обезбеђује пружањем,фактурисањем и наплатом свих комуналних услуга за које је основано,као и текуће одржавање средстава и исплату зарада запосленим.

За инвестиционо одржавање средства обезбеђује Оснивач,део донацијама или из средстава ресорних министарстава.

**У прилогу:**Планирана финансијска средства за набавку добара,радова и услуга за обављање делатности.

***11.ЦЕНЕ***

Доношењем Закона о јавним предузећима („Службени гласник РС“ бр.119/2012) престаје додатна индиректна контрола цена услуга јавних предузећа на локалном нивоу од стране Републике.Не постоји више ограничење да се цене комуналних услуга усклађују само до нивоа пројектованог раста потрошачких цена,нити је предвиђена могућност санкције (привремена обустава трансфера) према јединици локалне самоуправе која је одступила од тога.

У наступајућој години Предузеће ће благовремено предлагати цене за испоруку воде у оним сеоским срединама,динамиком како их будемо преузимали и имали на располагању квантификоване реалне трошкове за сваку од тих калкулативних цена.Евентуално кориговање тренутних цена услуга којима се бави Предузеће можемо очекивати у другој половини године,уколико дође до значајнијих осцилација у калкулативним трошковима,овде првенствено мислимо на цену електричне енергије и горива.

Када је у питању одвођење отпадних вода,свакако треба имати у виду чињеницу да у ближој будућности,у складу са еколошким захтевима и стандардима ЕУ треба очекивати значајније инвестирање у системе за прикупљање и пречишћавање отпадних вода.Нова Варош има урађен идејни пројекат за постројење за пречишћавање отпадних вода и решене имовинске односе на локацији која је прдвиђена за изградњу истог.

 **ЈП „3.СЕПТЕМБАР“**

 **ДИРЕКТОР**

*Сузана Шуљагић,дипл.ецц*